UZNANIE DLHU
podľa § 558 zákona č. 40/1964 Zb. Občiansky zákonník v znení neskorších predpisov
Dlžník:
Ján Novák, nar. 12. 3. 1980, trvale bytom Modelová 1, 811 01 Bratislava
(ďalej len „dlžník“)
Veriteľ:
Peter Kováč, nar. 12. 3. 1982, trvale bytom Modelová 2, 811 01 Bratislava
(ďalej len „veriteľ“)

Dlžník vyhlasuje, že má voči veriteľovi dlh z pôžičky, ktorú mu veriteľ poskytol dňa 1. 1. 2026, na základe zmluvy o pôžičke zo dňa 1. 1. 2026.
Dlh ku dňu podpisu tohto uznania predstavuje nezaplatenú istinu vo výške 3 000 € (slovom: tritisíc eur).
Dlžník tento dlh uznáva čo do dôvodu aj výšky a zaväzuje sa ho veriteľovi zaplatiť najneskôr do 31. 12. 2026.
Dlžník zaplatí dlh bezhotovostne na účet veriteľa IBAN SK14 1200 0000 0099 0000 0001. Platba je zaplatená dňom jej pripísania na účet veriteľa.
Dlžník vyhlasuje, že uznanie dlhu robí slobodne a vážne, že si text uznania prečítal a jeho obsahu porozumel. Originál tohto uznania dlhu odovzdá veriteľovi.
V Bratislave, dňa 5. 10. 2026

	
	
..............................................
Dlžník
Ján Novák



ROZHODCOVSKÁ ZMLUVA K UZNANÉMU DLHU
Veriteľ a dlžník, označení v uznaní dlhu, uzatvárajú túto samostatnú rozhodcovskú zmluvu pre dlh uvedený v tomto uznaní.
Zmluvné strany sa dohodli, že všetky spory, ktoré vzniknú z dlhu uvedeného v tomto uznaní budú riešené (písomne a zrýchlenou formou) rozhodcom ustanoveným do funkcie "vybranou osobou" podľa § 6 ods. 3 zákona č. 244/2002 Z.z. o rozhodcovskom konaní a to spoločnosťou Rozhodcovské konanie SR s.r.o, so sídlom: Žilinská 14, 81105 Bratislava (www.rsba.sk) podľa pravidiel zverejnených v Obchodnom vestníku č. 96/2016, značka: O000260. Rozhodcovské konanie bude vedené v súlade s právnymi predpismi SR a to jedným rozhodcom. Rozhodcom v spore môže byť aj štatutárny orgán vybranej osoby. Strany sa podrobia rozhodcovskému konaniu a rozhodnutiu.

	V ........................ dňa ................
..............................................
Veriteľ
Peter Kováč
	V ........................ dňa ................
..............................................
Dlžník
Ján Novák


Ďalšie právne vzory a tlačivá nájdete na pravnevzory.sk	strana  z 
